Străzile celui mai bogat sector din Capitală ar putea fi curăţate mai rar. Clotilde Armand vrea să facă economie.
În sectorul 1, străzile ar putea fi curăţate mai rar în următoarele 6 luni. Bursele sociale ar putea fi reduse de la 300 la 150 de lei. Clotilde Armand a publicat sumele cheltuite de ADP cu avocaţi.
Ce te faci când ai moştenit conducerea celui mai bogat sector din Capitală, dar nu te ţine buzunarul? Îţi spun ce face Clotilde Armand. Vrea ca străzile sectorului 1 să fie spălate şi măturate mai rar, să facă economie. Nici curăţenie, nici educaţie. Primăriţa strânge punga şi pentru bursele sociale şi de merit ale elevilor de liceu, de la 300 de lei la 150 de lei.Şi pentru ca PSD-istul Tudorache să nu o uite, Clotilde nu ţine nimic sub covor. A publicat lista cu plăţile făcute către avocaţi în ultimii 3 ani. 155.000 de euro, chiar dacă Primăria are departament Juridic. A uitat că şi ea a fost reprezentată de o casă de avocatură în procesul cu Romprest.Felix Drăghici: "Problema este că plătim o tonă de bani pe gunoaie. Pentru că contractul a fost făcut de liberalul Chiliman a fost continuat cu anexe de către Tudorache. Gunoiul nu are culoare politică"Costi Mocanu: "Munca unui primar nu se vede pe Facebook. Toate apariţiile ale primăriei sunt cu doamna în prim-plan.".